Aquincum
Store norske leksikon,Historie,Arkeologi,Klassisk arkeologi,Romersk arkeologi
Aquincum var en romersk by som på 100–300-tallet evt. var romersk provinshovedstad i Pannonia og hadde flere titusen innbyggere. Ruinene av byen ligger i det nåværende Ungarn, i bydelen Óbuda i utkanten av Budapest.
Aquincum var Romerrikets ytterste utpost mot nordøst ved Donau og stasjonsby for de romerske legionene i Nedre Pannonia. Byen var et rikt handels- og administrasjonssentrum med et blomstrende kulturliv som blant annet flere avdekkede amfiteatre og badeanlegg vitner om.I folkevandringstiden ble byen gjentatte ganger plyndret og lagt i ruiner. Arkeologiske utgravningsarbeider har pågått siden 1800-tallet, de rike arkeologiske funnene er samlet i et eget museum på stedet. Les mer i Store norske leksikon Pannonia Romerrikets historie romersk arkitektur Ungarns historie arkitektur i Ungarn